বান্ধবীদের নিয়ে শ্রীলঙ্কায় রশ্মিকা! বিজয়ের সঙ্গে বিয়ে কি শীঘ্রই?

ওয়েব ডেস্ক: শীঘ্রই রশ্মিকা মন্দানা (Rashmika Mandanna) ও বিজয় দেবরাকোন্ডার (Vijay Deverakonda) সাতপাঁকে বাঁধা পড়তে চলেছেন। দক্ষিণী ইন্ডাস্ট্রির অন্দরে এমনই খবর। যদিও তাঁরা কেউ এই নিয়ে মুখ খোলেননি। আর এই গুঞ্জনের মাঝেই বিদেশে পাড়ি দিলেন রশ্মিকা। কোথায় গেলেন তিনি? সোশাল মিডিয়ায় চোখ রাখলেই দেখা যাচ্ছে রশ্মিকার বেড়াতে যাওয়ার একগুচ্ছ ছবি।

বান্ধবীদের সঙ্গে নিয়ে শ্রীলঙ্কায় ট্যুর গেলেন রাশ্মিকা। যদিও সকলে বলছেন যে এই ট্যুর বাকি আর পাঁচটা ট্যুরের থেকে একেবারেই আলাদা। কারণ বিয়ের আগে নাকি শ্রীলঙ্কাতে বান্ধবীদের নিয়ে ‘ব্যাচেলরেট’ সারতেই গিয়েছেন রশ্মিকা। সোশাল মিডিয়ায় একগুচ্ছ ছবি পোস্ট করে রশ্মিকা ক্যাপশনে লিখেছেন, ‘আমি কাজের ফাঁকে হঠাৎ করেই দু’দিনের ছুটি পেয়েছিলাম। আর এই ছুটিটা আমি উপভোগ করতে চেয়েছিলাম। তাই আমার বান্ধবীদের নিয়ে শ্রীলঙ্কার এই সুন্দর জায়গাটা বেছে নিয়েছিলাম দু’দিন ছুটি কাটানোর জন্য। দারুন কাটল আমাদের ছুটি। অনেকেই আমাদের সঙ্গে আসতে পারেনি। তাঁদের খুব মিস করছি।

আরও পড়ুন: ‘পাঠান ২’-তে এবার শাহরুখের সঙ্গী জুনিয়র এনটিআর

’রশ্মিকার অনামিকায় হীরের আংটি জ্বলজ্বল করছে দেখেই সকলে অনুমান করেছিলেন যে বিজয়ের সঙ্গে খুব তাড়াতাড়ি বিয়ের পিঁড়িতে বসবেন রশ্মিকা। ছবি দেখে অনুরাগীরা অবশ্য বলছেন, বিজয়ের সঙ্গে বিবাহবন্ধনে আবদ্ধ হওয়ার আগে বন্ধুদের সঙ্গে ঘোরা, বেড়ানো, পার্টি করার রেওয়াজ রয়েছে বিদেশে। সেই রীতি মেনেই ‘ব্যাচলরেট’ পার্টি করতে সিংহলে পাড়ি দিয়েছেন রশ্মিকা।

View this post on Instagram

A post shared by Rashmika Mandanna (@rashmika_mandanna)