কার সঙ্গে প্রেম করছেন রশ্মিকা? জানতে হলে দেখুন ভিডিও

কলকাতা: রশ্মিকা মন্দানা (Rashmika Mandanna) নানা কারণে চর্চায় উঠে আসেন। কখনও সিনেমার কারণে, তো আবার তাঁর বহুচর্চিত প্রেমিককে নিয়ে। রশ্মিকার প্রেমজীবন নিয়ে ভক্তদের মধ্যেও কৌতুহল কম নেই। আবারও সেই গুঞ্জনকে কয়েকগুন বাড়িয়ে দিলেন অভিনেত্রী নিজেই। অভিনেত্রীকে দেখা গেল ‘বহুচর্চিত প্রেমিকের সঙ্গে। জানেন তিনি কে? চলুন দেখে নিই

এক সাক্ষাৎকারে রশ্মিকা জানিয়েছিলেন তাঁর জীবনেও একজন সঙ্গী রয়েছেন। রশ্মিকা বলেন, আমার জীবনে সবচেয়ে আনন্দের জায়গা নিজের বাড়ি। আমি সেখানে শান্তি খুঁজে পাই। মনে হয়, শিকড়ের সঙ্গে জুড়ে আছি। আমার জীবনেও অনেক কাছের মানুষ আছেন। আমিও কারও বোন, কারও মেয়ে, কারও আবার সঙ্গী। রশ্মিকার মুখে ‘কারও সঙ্গী’ কথাটা শুনে ভীষণই খুশি ভক্তরা। কিন্তু সেই সঙ্গীর নাম প্রকাশ্যে বলেননি। অভিনেত্রীর সঙ্গীকে নিয়ে কৌতূহলী ফ্যানদের সংখ্যা নেহাত কম নয়! অভিনেত্রী রশ্মিকাকে দেখা গেল ‘তাঁর’ সঙ্গে। তিনি অভিনেতা বিজয় দেবেরকোন্ডা (Vijay Deverakonda)। বলিউড ছবি ‘সিকন্দর’-এর মুক্তির দিনে দেখা গেল বিজয়-রশ্মিকাকে।

আরও পড়ুন: অর্জুন অতীত, মালাইকার নতুন মনের মানুষ সঙ্গাকারা!

মুম্বইয়ে এক রেস্তোরাঁয় মধ্যাহ্নভোজে একসঙ্গে দেখা গেল দু’জনকে। যার ফলে তাঁদের সম্পর্কে নতুন করে জল্পনা শুরু। তবে দুজনকে একসঙ্গে ঢুকতে দেখা যায়নি। লুকিয়ে ঢুকতে গিয়ে ধরাও পড়ে গেলেন। ক্যাজুয়াল অথচ স্টাইলিশ পোশাকে ছিলেন রশ্মিকা। রেস্তোরাঁয় ঢোকার আগে পাপারাজ্জিদের জন্য পোজও দিলেন। কিন্তু বিজয় রেস্তোরাঁর পিছনের দরজা দিয়ে প্রবেশ করেন। তবে, মিডিয়ার চোখ বলে কথা! রেস্তোরাঁয় প্রবেশের সময় তাঁর এক ঝলক ঠিক ফ্রেমবন্দী হয়ে গেল। এই ঘটনাই তাঁদের সম্পর্কের কৌতূহল আরও বাড়িয়ে তোলে।

View this post on Instagram

A post shared by Manav Manglani (@manav.manglani)

অন্য খবর দেখুন